《和寄陈士元》
宋代·赵希逢

开禧一失晚方收，在位诸公似拙谋。
逞志真成穷鸭绿，悯寒谁拙遣貂裘。
王恢首事徒开釁，广利邀功要觅侯。
多少英雄窗下会，沉吟无语暗搔头。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。